Dona'm les entitats que apareixen en el text següent:
Coloma Lleal Galceran (Ceuta, 1 d'abril de 1944) és una filòloga, poetessa i professora universitària catalana, sòcia de l'Associació d'Escriptors en Llengua Catalana. Fou la tercera filla d'un marí mercant badaloní. Va néixer a Ceuta mentre la família es trobava en aquesta ciutat i als sis mesos de néixer es tornen a traslladar a Badalona. En finalitzar el batxillerat, entra a treballar en el despatx d'un taller mecànic, on comença a escriure els seus primers poemes, els quals llegeix a la seva germana Teresa. Estudià Filosofia i Lletres, principalment filologies romànica, hispànica i francesa. Esdevingué professora de llengua castellana d'aquesta universitat el 1970 i es doctorà el 1980 i poc després esdevé catedràtica de filologia. En l'àmbit literari, guanyà l'englantina d'or als Jocs Florals celebrats a París el 1965 amb Plany a quatre veus. Al llarg dels anys ha anat publicant llibres de poesia: Poemes el 1967, Des dels sons el 1987, amb un pròleg del també poeta Joan Argenté, i Com si fos una elegia el 2001. Les seves obres han estat traduïdes al portuguès, al castellà, al francès i al rus. A més, algunes obres escollides també han sigut incloses en obres conjuntes o antologies de poesia catalana. Ha conreat, menys, la narrativa amb L'embat del vent: records d'una vida marinera, que guanyà l'11a edició del Premi Romà Planas de Memòria Popular l'any 2009. Altrament, ha col·laborat amb artistes com el pintor Josep Uclés i Cifuentes i l'escultor Josep Maria Teixidó Camí. També col·labora en la revista sobre temàtica local badalonina Carrer dels Arbres. Així mateix, ha escrit llibres de divulgació lingüística d'ensenyament del català com Joglar i Atzavara, i nombrosos articles i llibres científics sobre història de les llengües romàniques, i particularment les de la Península Ibèrica. Ha estat directora del projecte de diccionari de castellà del segle XV en la Corona d'Aragó (DiCCA XV). Poesia
Coloma Lleal Galceran : artista_o_autor, Ceuta : Entitat_Geopolítica, Badalona : Entitat_Geopolítica, Teresa : persona, Jocs Florals : esdeveniment, París : Entitat_Geopolítica, Plany a quatre veus : obra_escrita, Poemes : obra_escrita, Des dels sons : obra_escrita, Joan Argenté : artista_o_autor, Com si fos una elegia : obra_escrita, Josep Uclés i Cifuentes : artista_o_autor, Josep Maria Teixidó Camí : artista_o_autor, Carrer dels Arbres : mitjans_massius, Joglar : obra_escrita, Atzavara : obra_escrita, Península Ibèrica : ubicació, Associació d'Escriptors en Llengua Catalana : organització, L'embat del vent: records d'una vida marinera : obra_escrita, Corona d'Aragó : Entitat_Geopolítica